อัปยศ บิ๊กโก จี้สอบกำปั้นไทยหลายราย ไปทำขายขี้หน้าที่ญี่ปุ่น (คลิป)
บิ๊กโก พล.ต.อ.โกวิท ภักดีภูมิ ประธานสภามวยแห่งเอเชีย (WBC ASIA) จี้ทางกระทรวงการท่องเที่ยวและกีฬาตรวจสอบนักชกชาวไทยหลายรายที่ไปทำขายขี้หน้าที่ประเทศญี่ปุ่นจนกลายเป็นข่าวฉาวไปทั่ววงการกำปั้น,วันที่ 22 เม.ย. ภายหลังจากที่คณะกรรมาธิการกีฬามวยอาชีพญี่ปุ่น หรือ (JBC) ประกาศแบน เอกชัย แสงทับทิม กำปั้นชาวไทย ห้ามต่อยที่ประเทศญี่ปุ่นอีกต่อไปเนื่องจากฝีมือการชกไม่ถึงขั้น ขาดคุณภาพทักษะการชกแบบมืออาชีพและไม่คุ้มกับที่แฟนมวยเสียเงินซื้อตั๋วเข้ามาชมถึงขอบเวที,ล่าสุดหลังจากที่คลิปวิดีโอสุดอัปยศไฟต์ที่ เอกชัย แสงทับทิม พ่ายน็อกให้กับ ฮารุอากิ คามิยะ กำปั้นเจ้าถิ่นเพียงแค่ยกแรกได้แพร่กระจายออกไปจำนวนกว้างพร้อมกับเสียงวิจารณ์แบบรุนแรงสร้างความเสื่อมเสียให้กับประเทศชาติทาง บิ๊กโก พล.ต.อ.โกวิท ภักดีภูมิ ประธานสภามวยแห่งเอเชีย (WBC ASIA) ได้เปิดเผยว่ารับรู้ถึงเหตุการณ์สุดอัปยศดังกล่าวแล้ว และได้จี้ให้ทางกระทรวงการท่องเที่ยวและกีฬาที่มีสำนักงานคณะกรรมการกีฬามวย การกีฬาแห่งประเทศไทยออกมาสอบสวนถึงเรื่องราวสุดฉาวดังกล่าวด้วย เพื่อที่จะป้องกันไม่ให้เกิดเหตุการณ์เช่นนี้อีก,นอกเหนือจาก เอกชัย แสงทับทิม ที่โดนแบนจากการขาดทักษะการชกแบบมืออาชีพแล้ว นักชกไทยหลายรายก็ถูกทาง JBC แบนจากกรณีดังกล่าวด้วยเช่นกันประกอบด้วย เอกจักรพันธุ์ ม.กรุงเทพธนบุรี, เพชรนรา เพชรภูมิยิม, ณัฐวุฒิ ศิริเต็ม และ อนุชา พลีงาม ซึ่งสถิติการชกของกำปั้นเหล่านี้ไม่เคยเอาชนะแม้แต่ไฟต์เดียว,>>>, คลิกชมคลิปอัปยศของกำปั้นชาวไทย ,<<<
บิ๊กโก พล.ต.อ.โกวิท ภักดีภูมิ ประธานสภามวยแห่งเอเชีย (WBC ASIA) จี้ทางกระทรวงการท่องเที่ยวและกีฬาตรวจสอบนักชกชาวไทยหลายรายที่ไปทำขายขี้หน้าที่ประเทศญี่ปุ่นจนกลายเป็นข่าวฉาวไปทั่ววงการกำปั้น
พล.ต.อ.โกวิท ภักดีภูมิ,ประธานสภามวยแห่งเอเชีย,คณะกรรมาธิการมวยอาชีพญี่ปุ่น,เอกชัย แสงทับทิม,ฮารุอากิ คามิยะ